PRESSEMEDDELELSE
Højbjerg d. 22. oktober 2012

**Dustin kåret som Årets Dell Partner 2012**

*Den 17. oktober afholdtes Dells årlige Solutions Conference, og endnu engang blev Dustin kåret som Årets Dell Partner, for blandt andet sin store vækst i salget af Dell løsninger og produkter.*

Ved Dells årlige Solutions Conference den 17. oktober i Madrid, blev Dustin for anden gang kåret som Partner of the Year 2012 i Danmark.

Baggrunden for at nominere Dustin til Dell Partner of the Year 2012 er Dustins store vækst i salget af Dell løsninger og produkter, der accelererer år efter år, Dustins commitment til Dell, med store investeringer i Dell specialistressourcer, samt det høje aktivitetsniveau mod det fælles marked.

”Som en af Danmarks absolut største it-forhandlere er samarbejdet med Dell vigtigt. Derfor er vi meget glade og stolte over at kunne kalde os Årets Dell Partner 2012*”*, udtaler landechef for Danmark Michael Haagen Petersen.

Dustin har været med fra begyndelsen, da Dell besluttede at flytte dele af sin forretning ud i kanalen, og Dustin har opnået det absolut højeste certificeringsniveau hos Dell.

”Samarbejdet mellem Dell og Dustin skaber store fordele for vores kunder. Jeg ser Dustin som en af Danmarks dygtigste it-leverandører og titlen som Årets Dell Partner 2012 bekræfter dette”, udtaler Channel Country Manager hos Dell Christian Borg Møhl.

For yderligere oplysninger kontakt venligst landechef Michael Haagen på tlf. 27 53 00 83 eller e-mail mhp@dustin.dk